1.לפניי בקשת המבקשת לסילוק התביעה כנגדה על הסף, מחמת התיישנות.
2.המשיב הועסק בשירות המבקשת כמנהל צוות וכנהג רכב טיאוט, משך כ -30 שנים, בתקופה שמיום 1.10.1985 ועד לחודש מרס 2015.
3.ביום 16.12.15 הגיש המשיב תביעתו כנגד המבקשת, בגין תקופת עבודתו וסיומה, בשורות המבקשת.
עיקרה של התביעה במימוש זכויות בתחום משפט העבודה המגן.
4.לטענת המבקשת, תביעת המשיב התיישנה ביחס לתקופה שמיום 1.1.1985 ועד ליום 16.12.2008.
המבקשת הוסיפה, כי התביעה הוגשה בחוסר תום לב, וכי סכום התביעה מופרז ומשולל כל מציאות.
5.מנגד טען המשיב, כי אין מקום לסלק את התביעה או את חלקה על הסף, על מנת שלא לפגוע בזכותו לגישה לערכאות.
המשיב הוסיף, כי כנגד המבקשת הוגשו כ -55 תביעות בשנת 2015, וכי 23 מהתביעות שהוגשו כנגדה בשנתיים האחרונות הוגשו על ידי עובדים זרים, המהווים אוכלוסיה מוחלשת, שאינה בעלת הידע והמשאבים לתבוע את זכויותיה.